It- tabib niżżilli tlett ijiem fuq iċ- ċertifikat – dan huwa t- tieni jum tal- mard tiegħi , forsi fit- tielet jum nirxoxta . Qed nieħu r- ruħ li qiegħed id- dar u ħrabt naqa minn dak l- uffiċju bil- fitted carpets lewn l- inbid aħmar avolja xbajt nibla' pilloli biex ma nintilifx f' xi marradija . Pero meta nkun marid , għal xi raġuni , nsir aktar produttiv fejn jidħol post - editing ta' ritratti . Il- ħmistax ta' Jannar se tkun id- deadline ta' kompetizzjoni fotografika lokali bit- tema ta' patrimonju kulturali u ddeċidejt li nidħlilha . Tfajt mużika daqsxejn alternattiva ( , u ) u ntfajt nipprepara erba' xogħolijiet fuq stil monochrome . S' issa lestejt wieħed u nofs , għalkemm il- probabilità hi li sakemm tingħalaq il- kompetizzjoni nkun għamilt xi erba' modifikazzjonijiet oħra . Jaf illum ritratt tarah tajjeb , għada tarah b' nuqqas ta kuntrast , pitgħada żżidlu d- dawl u pit - pitgħada tneħħilu xi dabra sewda li kont għadek ma nnutajthiex . Dan ir- ritratt fuq in- naħa tal- lemin huwa wieħed mix- xogħolijiet li se nitfa' . Għal min forsi għadu ma ndunax din hija l- knisja taċ- ċimiterju tal- Addolorata , il- Marsa . Din il- knisja tfakkarni f' żewġ affarijiet : i ) fir- rumanz pop qasir ta' għax hemm referenza diretta għal din il- knisja partikolari ; u ii ) f' parti minn dan iċ- ċimiterju fejn kienu jindifnu dawk il- laburisti li mietu fi żmien l- interdett , ' l hekk imsejħa ' miżbla' . Dakinhar li mort nieħu dar- ritratt kont fittixtha dil- miżbla … bqajt ma sibthiex , jew sibtha u sempliċement ma ndunajtx għax kont moħħni wisq fl- ismijiet ta' fuq l- irħam . L- aktar l- aktar li sibt kienet roqgħa abbandunata ferm fejn l- oqbra qegħdin impoġġijja forma ta' ċirku … speċi bħalma jkun teatru Grieg , sakemm indunajt li f' dil- parti kienu jindifnu feti u trabi . B' xi mod spiċċajt nimraħ f' post li għalkemm kien jixbaħ lil xi kosta tropikali kont naf li qiegħed Malta . Kien hemm xi ramel imxerred matul il- kosta interrot b' ħaxix niexef qoxqox li donnu kien qed iżomm b' għeruqu lir- ramel milli jimxi . Kien hemm ukoll ammont sostanzjali ta umbrelel kbar , pero dawn flok kienu qed iservu bħala kenn mix- xita kienu qegħdin hemm biex jipproteġġu lill- ġilda umana mir- raġġi quasi - qattiela tax- xemx Maltija . L- aktar li kien qed jiddomina dix- xena tipika ħafna f' nofs sajf Malti , kien lido sabiħ imdawwar b' bar tal- injam u qasab . Kont għadni qed nipprova naqta' jew naħseb kif spiċċajt f' dal- post – is- sajf qatt ma kien l- istaġun favorit tiegħi . Mhux għax ma nħobbx nara bjondi , redheads , brunettes u laħam barrani ieħor b' daqsxejn ta bikini taħbilhom kemm kemm il- qasma tal- warrani u / jew il- ħmurija tan- nippla , imma għax is- sħana sempliċement ma nissaportijhiex . Tittrasformani f' bniedem ieħor li trid tkun mitt darba aktar paċenzjuż minn ġobb biex tissaportini . Stramba din meta tqis li ħierġa minn bniedem tipiku Mediterranju , imma inzertajt ħriġt hekk mill- fabbrika . Forsi xi darba nieħu kors tal- yoga . Lura għar- rakkont - qadt indur f' dal- bar bl- imwejjed u s- siġġijiet tal- plastik sakemm iddejjaqt u ridt induq is- salvaġġ ; qbiżt ċint żgħir tal- injam u taħt saqajja inħoss ramel fin b' xi nitfiet ta ħaxix iterrqu matul il- ħotob rotob . Bdejt miexi , sakemm waqaft u inħsadt . Rajt ġiex tfajliet nafhom ; V . li kienet taljana u T . li kienet maltija bħali u forsi aktar minni . Bżajt nersaq lejhom , stħajt u sempliċement ma kontx naf x' naqbad ngħidilhom , speċjalment lil T . , lilha . Bqajt fejn kont , ma ċċaqlaqtx , bqajt nosservahom mil- bogħod . Ma tantx domt wisq għax minn wara jiġi jikser l- osservazzjonijiet tiegħi xi ħabib li ma stajtx nagħraf min hu . Baqa' jgħidli li jafni u kemm konna ngħadduwha flimkien , baqa' jinsisti sakemm għidtlu li ftakart , biex neħles minnu . Qalli li qed jara lil V . u T . hu wkoll , qabadni minn idi u kważi kaxkarni għal miegħu biex nilagħbuwha taċ- ċivili u nsellmu . Sibnihom fuq mejda biswit xulxin – aħna wasalna u sellimna , jien mikul bi skumdità liema bħalha . Peresli V . it- taljana kienet l- eqreb sellimt lilha l- ewwel u kelli nsewgi t- tradizzjoni taljana u nbusha / tbusni fuq il- ħuġbejn . Meta ersaqt aktar lejn wiċċha indunajt li kelli għajnejha bilkemm kienu miftuħin , b' ġiex boroż daqsiex . Awtomatikament assumejt li kienet b' hangover . Ippruvajt nilħaq lill- oħra imma bilkemm ilħaqt dawwart ħarsti fuqha li ma qomtx b' ħasda minn fuq soddti nterter bil- bard , saqajja kesħin silġ u għajnejja kemm kemm miftuħin iħarsu lejn il- kompjuter mixgħul . Li tqum f' xi ħin qabel l- għaxra ta' filgħodu hija xi ħaġa diżumana – lanqas kelb ma trid tara jqum f' dawk il- ħinijiet , imbagħad aktar u aktar meta tqis li llum huwa l- ħadd . Imma insomma , fettilli nitfa' CD u qomt bil- ħoss movimentat u kważi assordanti tal- mużika tas- snin 80 . Mhux għax jien xi fan kbir ta' dik it- tip ta' mużika ( infatti min hawnhekk irrid iniżżlilhom il- kappel lir- Riffs għat- tama li pprovdewlna dak iż- żmien ) imma jogħġobni , speċjalment għalkemm kulħadd jaqbel li l- prime tiegħu xorta jibqgħu s- snin sebgħin . U waqt li kont qed nipprova nifhem x' inhu eżattament l- orjentament sesswali ta' Bowie ftakart li kont insejt . Mistħija ! Ftakart li ħamsa u għoxrin sena u tlett ijiem ilu inqatel ikona . Skużani John , imma kif għidt int stess , dat- TV jaljenani wisq … u biex tgħaxxaqha ivvintajna wkoll l- internet ! Għażilt din l- istampa apposta għax nippreferi narak spensjerat , naturali u waħdek . Sibu d- differenza bejn dan : L- ewwel wieħed huwa t- tama taċ- ċinematografija tal- bidu tas- seklu 21 ; Closer – film bellezza li għaġġibni , saħħarni u bidilli l- opinjoni medjokri li kelli ta' Julia Roberts . Kien ġie maħruġ fl- 2004 pero intwera fis- swali taċ- ċinema fl- ewwel xhur ta' dis- sena . Id- direttur , Mike Nichols , inzerta l- istess wieħed li kien idderieġa The Graduate , li kumbinazzjoni kont semmejtu . It- tieni wieħed huwa album tal- Westlife … li ħareġ fil- 31 t' Ottubru 2005 . Apparti l- ovvju sibtu xi differenzi oħrajn tanġibbli ? Kapaċi tħarsu lejn iż- żewġ ritratti mingħajr ma wieħed ifakkrek fl- ieħor ? Id- dinja qed tmut , dan ilna nafuh . Għalhekk twebbilna biex nibdew nirriċiklaw l- affarijiet biex forsi lil uliedna ma nħallulhomx mandra ta dinja . Kont tara billboards bl- addoċċ ( avolja f' Malta xi snin ilu biss qomna mir- raqda u xammarna l- kmiem ) . Pero milli jidher l- idea tar- riċiklaġġ għamlet bħal inbid li tħalla jiffermenta aktar milli suppost u tela' għal rasna . Il- ġenju bla qies li ġieħ f' moħħu jagħmel ir- ritratt tal- Westlife jew jgħix ħajja Jim Morrisson - jana u jkun 24 / 7 fis- sakra jew ra l- film Closer aktar milli kienu jippermettulu l- menti .